**ПОДРШКА ИНОВАТИВНИМ МЕРАМА АПЗ**

**НСЗ објавила јавне позиве у оквиру Програма Гаранција за младе**

Национална служба за запошљавање објавила је 28.02.2024. године јавне позиве за реализацију пакета мера у оквиру **Програма Гаранција за младе** - Пројекат „Имплементација иновативних мера активног запошљавања и приступа за повећање интеграције дугорочно незапослених, младих, жена, особа са инвалидитетом и теже запошљивих група на тржишту рада “ -ИПА 2020,који ће се спроводити у 3 филијале НСЗ – **Ниш, Крушевац и Сремска Митровица**. Пројекат је финансиран од стране Европске уније као вид подршке мерама активне политике запошљавања.

Пакет мера у оквиру Програма Гаранција за младе реализоваће се кроз јавне позиве:

* Јавни позив за реализацију мере приправништва за младе са високим образовањем у 2024. години који су укључени у Програм Гаранција за младе ИПА 2020
* Јавни позив за реализацију мере приправништва за младе са средњим образовањем у 2024. години који су укључени у Програм Гаранција за младе ИПА 2020
* Јавни позив за реализацију мере стицања практичних знања у 2024. години за незапослене који су укључени у Програм Гаранција за младе ИПА 2020
* Јавни позив за учешће у финансирању мере обука на захтев послодавца у 2024. години за незапослене који су укључени у Програм Гаранција за младе ИПА 2020
* Јавни конкурс за организовање спровођења јавних радова на којима се ангажују незапослени у 2024. години укључени у Програм Гаранција за младе ИПА 2020
* Јавни позив за субвенцију зараде за особе са инвалидитетом без радног искуства у 2024. години укључене у Програм Гаранција за младеИПА 2020
* Јавни позив за доделу субвенције за самозапошљавање незапослених лица у 2024. години, који су укључени у Програм Гаранција за младе ИПА 2020
* Јавни позив послодавцима за доделу субвенције за запошљавање незапослених из категорије теже запошљивих у 2024. години који су укључени у Програм Гаранција за младе ИПА 2020

Јавни позив за доделу субвенције за самозапошљавање незапослених лица који су укључени у Програм Гаранција за младе ИПА 2020 је отворен до 29. марта 2024. године, а остали јавни позиви до 31. децембра 2024. године.

Текстови јавних позива и списак неопходне документације за конкурисање могу се наћи на сајту Националне службе за запошљавање, у рубрици *Конкурси:* <https://www.nsz.gov.rs/sadrzaji/nzs-konkursi/10>